P r e d k l a d a c i a   s p r á v a

	Na pozvanie predsedu vlády Slovenskej republiky Mikuláša Dzurindu sa dňa 19. novembra 2004 uskutoční oficiálna návšteva predsedu vlády Talianskej republiky Silvia Berlusconiho v Slovenskej republike. 
	Návšteva je recipročnou návštevou vo vzťahu k predchádzajúcej oficiálnej návšteve predsedu vlády SR Mikuláša Dzurindu v Taliansku dňa 7. 4. 1999 na pozvanie vtedajšieho premiéra Massima D´Alemu. Okrem rokovania predsedov vlád bolo súčasťou programu prijatie PV SR prezidentom republiky Oscarom Luigim Scalfarom a predsedom Senátu Nicolom Mancinom. Predsedu vlády sprevádzali ministri vlády SR Ľ. Černák a B. Schmögnerová, za MZV SR bol členom vládnej delegácie štátny tajomník J. Figeľ.
	Predmetom rozhovorov predsedov vlád počas nadchádzajúcej návštevy budú predovšetkým otázky slovensko-talianskych vzťahov, európskej a euroatlantickej spolupráce, ako i aktuálne otázky medzinárodnej politiky. Partneri taktiež prerokujú otázky posilnenia hospodárskej spolupráce a zvyšovania talianskych investícií na Slovensku.